section_heading: Povijest koncertnih izvedbi
paragraph_text: "Thunder Road" je jedna od Springsteenovih najizvođenijih pjesama. Tijekom turneja Born to Run od 1974. do 1977., Springsteen je uvijek izvodio "Thunder Road" samo uz pratnju klavira; primjer se može naći na koncertnom albumu Hammersmith Odeon London '75. Pjesma je tek krajem turneje počela biti izvođena u cjelovitom aranžmanu. Kasnije, na turneji iz 1978., pjesma se pojavila više puta, a obično je Springsteen radio uvod s pričom o tome zašto ju je napisao. Pjesma je izvođena uz cijeli sastav sve do Other Band Toura iz 1992. i 1993. gdje se pojavila u verziji s akustičnom gitarom i klavijaturama u pozadini.